Diari Oficial de la Generalitat Valenciana


Sumari del DOGV 2679, del 01-02-1996 (1996/837377)

RESOLUCIÓ de 18 de gener de 1996, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació de l'acord singularitzat al conveni de cooperació signat el 26 de setembre de 1987 entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2679

Data del DOGV
:   01-02-1996

Secció del DOGV
:   ALTRES DISPOSICIONS

Número del document
:   1996/837377


Data del document
:   18-01-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 18 de gener de 1996, de la Direcció General de Coordinació Institucional i Secretariat del Govern de la Conselleria d'Administració Pública, per la qual es disposa la publicació de l'acord singularitzat al conveni de cooperació signat el 26 de setembre de 1987 entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo.   
Subscrit, després de la tramitació prèvia reglamentària, entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo, el dia 31 d'octubre de 1995, un acord singularitzat al conveni de cooperació signat el 26 de setembre de 1987, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0899/95, i que figura com a annex d'aquesta resolució.  
València, 18 de gener de 1996.- La directora general de Coordinació Institucional i Secretariat del Govern.  
Acord singularitzat al conveni de cooperació signat el 26 de setembre de 1987 entre la Conselleria de Cultura, Educació i Ciència de la Generalitat Valenciana i la Universitat Internacional Menéndez Pelayo  
València, 31 d'octubre de 1995  
Reunits:  
D'una banda, el senyor Fernando Villalonga Campos, conseller de Cultura, Educació i Ciència de la Generalitat Valenciana;  
I, d'altra, el senyor Ernest Lluch Martín, rector magnífic de la Universitat Internacional Menéndez Pelayo (d'ara endavant UIMP) i en el seu nom i representació, i d'acord amb les atribucions que té conferides per ordre ministerial de 12 d'agost de 1982 (BOE de 28 de setembre de 1982).  
En el marc del conveni signat el 26 de setembre de 1987, entre la Conselleria de Cultura, Educació i Ciència de la Generalitat Valenciana i la UIMP, ambdues institucions, per a l'any 1995,  
ACORDEN:  
Primer  
Organitzar el curs que figura a continuació, destinat a la formació permanent del professorat de primària i secundària que presta els seus serveis en centres públics i privats concertats de la Comunitat Valenciana:  
- L'Educació en Valors: la Vida Moral i la Reflexió Ética.  
Segon  
La UIMP es responsabilitza de la programació, el control i el desenvolupament del curs abans esmentat.  
Tercer  
Durant l'any 1995, la Conselleria de Cultura, Educació i Ciència lliurarà a la UIMP, per a la realització d'aquest curs, la quantitat d'un milió de pessetes a càrrec de la línia pressupostària 404/000/95 del programa 421.30 de l'exercici de 1995.  
La Conselleria de Cultura, Educació i Ciència, mitjançant addenda al present acord, fixarà la quantitat necessària per a sufragar la part del curs corresponent a l'any 1996, d'acord amb les previsions contingudes en les respectives lleis de pressupostos.  
Quart  
El lliurament d'aquest crèdit es farà de la manera següent:  
- El 40% a la signatura d'aquest acord singularitzat.  
- El 60% quan la UIMP presente la memòria parcial de la realització del curs acordat.  
Els ingressos es faran al compte corrent 860 del Banc d'Espanya, al carrer d'Alcalá, número 50, de Madrid, a nom de la Universitat Internacional Menéndez Pelayo, Secció d'Organismes Autònoms.  
Cinqué  
Aquest acord singularitzat entrarà en vigor el mateix dia de la signatura i finalitzarà quan ambdós organismes hauran complit allò que han acordat.  
I, perquè en quede constatació i als efectes oportuns, signen aquest acord singularitzat, que s'estén en tres exemplars, en el lloc i la data indicats en l'encapçalament.  
El conseller de Cultura, Educació i Ciència: Fernando Villalonga Campos. - El rector de la Universidad Intercional Menéndez Pelayo: Ernest Lluch Martín.